SEBUAH SIRI NETFLIX
Glob merah yang aneh.
Awak tak risau tentang kemunculan zombi?
Pintu kolong rahsia.
Ada lubang jarum pada…
Sesuatu berkembang biak di dalam piring petri.
Ini bukan cereka sains, tapi fakta sains.
Ya!
- Dalam episod ini… - Itu dia!
…kita akan jumpa beberapa individu hebat
dengan pemikiran yang progresif dan luar biasa…
Saya bekas peguam.
…daripada pelbagai latar belakang.
Mereka jumpa penyelesaian yang unik kepada satu masalah,
mengubah seluruh industri
atau meminimumkan kesannya terhadap ekosistem.
Saya nak setinggi mungkin.
Penyelesaian baharu untuk memulihara Bumi kita.
Kami nak selesaikan masalah.
Sama ada idea itu besar atau kecil…
- Ini biji gandum. - Ayuh!
…mereka semua ialah ekoinovator.
Lokasi persinggahan pertama kami ialah Tasmania…
untuk berjumpa ekoinovator yang merevolusikan industri
yang memberikan impak paling buruk terhadap alam sekitar
iaitu ternakan lembu.
Industri ternakan dunia menyumbang 16 peratus pelepasan gas rumah hijau
dalam bentuk metana melalui proses pencernaan.
Kita patut kurangkan pengambilan daging merah
atas pelbagai faktor kesihatan dan ekologi,
tapi dek pencapaian seorang warga Tasmania dalam menginovasikan diet lembu,
kalau berkehendak, kita boleh terus makan daging merah.
Sea Forest membiakkan sejenis alga merah yang dipanggil Asparagopsis.
Kalau segenggam alga ini ditambah dalam diet lembu,
pelepasan metana oleh lembu tersebut boleh menurun sehingga 80 peratus.
Pengasas bersamanya, Sam Elsom, akan berkongsi lebih lanjut.
Kita nak ke makmal. Kata-kata saja tak memadai untuk…
- "Makmal"? - Makmal.
Sama saja.
Prosesnya bermula di dalam makmal ini.
"Makmal Penyelidikan."
Sebutan awak salah, Darin!
- Rocky, ini Darin dan Zac. - Hai, Darin.
- Apa khabar, Rocky? - Sihat.
- Salam kenal. - Salam kenal, Zac.
Saya dengar awak kultur keajaiban sains di makmal ini.
Kami betul-betul seronok. Semua berjalan lancar.
Semuanya bermula di tempat perlindungan ini.
Macam mencambahkan biji benih sebelum ia boleh ditanam,
hayat alga merah ini bermula di dalam bikar-bikar di atas rak ini.
Kami asingkannya daripada sekecil-kecil sel
dan kumpulkannya di dalam bekas ini.
Bebola pompom kecil akan terbentuk dan terapung.
Semakin ia membesar, ia akan berpecah.
Selepas itu, ia akan dipantau dengan teliti.
Kami kulturnya dari bikar berisi padu 500 mililiter
sehingga bikar lima liter.
Inilah lampu lava paling hebat.
Ya! Hebat, bukan?
Kalau pasang lampu berwarna, makmal ini jadi disko.
Ya! Betul itu.
Tambah sedikit cahaya hitam, saya boleh tenungnya sampai bila-bila.
Pada 2016, Rocky terlibat dalam penyelidikan
yang membawa kepada penemuan rumpai laut sebagai ejen penghapus metana.
- Dialah orangnya. - Hebatnya! Luar biasa.
Awak pembunuh metana.
Betul itu.
Kami jumpa salah seorang daripada pembunuh metana dunia.
Saya salah seorang daripada ramai pembunuh metana.
Dia merendah diri, tapi Rocky memang pakar pembunuh metana.
Usaha dan inisiatif individu macam dia patut diketengahkan.
Selepas alga dikultur, ia dibawa ke laut
dan dibiak di kawasan khas di tepi pantai
sehingga mencapai tempoh matang.
Sam bawa kami ke pajakan kelautan mereka.
Terletak berdekatan dengan makmal,
di sinilah mereka mendeposit atau menanam seutas tali khas.
Ini tempat penetasan spora mikroskopik.
Tali ini penuh dengan spora.
Ia dimasukkan ke laut untuk matang.
Spora melekat pada tali ini?
Ya. Dalam masa dua bulan,
semua anak benih rumpai laut ini
akan membesar sehingga 30 sentimeter.
Sebaik tiba di lokasi,
pencangkuk macam ini akan dicampak ke dalam air.
Kemudiannya, ia akan cangkuk dan bawa naik
seutas tali dipanggil tulang belakang.
Tulang belakang diikat pada dua sauh yang terapung.
Di sinilah spora Asparagopsis akan membesar
untuk dituai dari tulang belakang kelak.
Kita akan campak rumpai laut itu.
Rumpai laut akan tumbuh secara menegak dari hujung ke hujung.
Ya. Inilah masanya.
Tali itu diselaputi dengan spora Asparagopsis.
Sosej rumpai laut.
Selongsong kapas disarungkan untuk melindungi spora.
Sebagai pencerahan, selongsong ini boleh diurai
dan larut selepas empat minggu.
Setiap tali diikat pada jarak 50 meter dalam kawasan kebun marin ini.
Pengawasan dan protokol diambil supaya tali ini tak mengancam
ikan paus, dolfin atau hidupan laut lain.
- Kami cuma nak selesaikan masalah. - Ya.
Mengurangkan pelepasan gas dan membendung perubahan iklim.
Selepas diikat pada tulang belakang,
ia diturunkan semula untuk fasa pertumbuhan seterusnya.
Kita takkan lihat prosesnya saja.
Kita akan tengok keajaiban ini dari dekat.
Hebatnya.
Inilah Asparagopsis.
Nama biasa rumpai laut ini ialah rumpai tempuling.
- Sebab banyak tempuling. - Banyak pepaku kecil.
Sungguh tak disangka alga merah ini
memiliki kelebihan untuk mengubah atmosfera Bumi.
Sebelum ini, tiada sesiapa peduli akan alga ini.
Rupa-rupanya, ia mampu menyelamatkan dunia.
Saya suka sikap Darin yang berani merasa semua benda.
Mujurlah, ia selamat dimakan.
Macam mana rasanya?
Sedap.
Sedap? Mungkin.
Yang pasti, bagus untuk alam sekitar
kerana ia mampu melenyapkan 80 peratus metana yang dilepaskan lembu
atau lebih tinggi
dan boleh membantu menangani perubahan iklim.
Bayangkan rumpai laut yang berpotensi besar
menyembuhkan Bumi kita.
Lawatan ini takkan sempurna kalau saya tak mengemudi.
Oh, seronoknya. Hari ini menyeronokkan.
Cepat, Kapten Zac! Laju lagi!
Awaklah lanun paling teruk yang saya pernah jumpa.
Kapten Jack!
Hon berfungsi!
Alamak, dia dah mula.
Ada bunyi lain? Bolehkah kita buat…
Proses ini bermula di makmal dan diteruskan di laut.
Nampak rumit, tapi sebaliknya.
Keberkesanan kosnya juga tinggi.
Jom balik ke daratan untuk lihat produk akhirnya.
Taklah padat sangat, bukan?
Segenggam saja untuk seekor lembu setiap hari.
- Apa? - Banyak ini saja? Biar betul!
Awak beri seekor lembu makan segenggam alga ini setiap hari
dan pelepasan metananya lenyap serta-merta?
Hilang. Lebih kurang.
Segenggam sahaja.
Apabila dicampurkan dalam diet harian lembu,
pelepasan metana lembu akan menurun secara drastik.
- Lembu-lembu itu tak hairan. - Ayuh!
Hari dah nak senja.
Ayuh, lembu.
Lembu-lembu! Ada kudap-kudap ini.
Okey, masa untuk beri lembu makan.
Darin percaya dia pengantara lembu, jadi jom kita tengok.
Apa nombor kecemasan di Australia?
Hai! Mari sini.
Orang yang tak pernah makan daging cuba pujuk lembu.
Ya! Bagus. Syabas.
Tengok dia.
Lembu itu ikut cakap dia.
Ayuh!
Tengok itu. Boleh tahan, Darin.
Itu lebih teruk daripada imaginasi saya.
Hei, lembu.
Apabila lembu-lembu ini makan rumpai laut itu,
akan berlaku gangguan enzim dalam pengeluaran metana
dengan sebatian dalam rumpai laut ini,
menukarkannya,
yang sepatutnya dilepaskan sebagai sisa bergas, metana,
menjadi tenaga yang mempercepatkan pertumbuhan lembu.
Gangguan enzim halang lembu kentut?
Sebenarnya, 90 peratus metana dhasilkan daripada ruminan.
- Ia keluar melalui sendawa, bukan kentut. - Wah.
Ramai fikir ia keluar melalui kentut, tapi sebenarnya sendawa.
Betulkah?
Makanan berkhasiat lembu.
Lembu itu gembira. Tengoklah.
Kenapa penternak lain tak guna formula ini?
Anda pun baru tahu, bukan?
Beri sedikit masa dan doakan prospeknya
kerana masa mencemburui kita dalam menangani isu perubahan iklim.
Kita baru tengok rumpai laut yang mampu menangani perubahan iklim.
Seterusnya ialah idea canggih untuk tanah yang boleh beri kebaikan sama.
Kami menuju ke Orange, New South Wales,
untuk lihat cara organisma terkecil dunia
membantu menyelesaikan masalah terbesar dunia.
Loam Bio syarikat bioteknologi
yang terdiri daripada petani, saintis dan usahawan
yang komited menyelesaikan dua isu berkait,
tahap karbon dioksida dalam atmosfera
dan kualiti tanah ladang yang semakin teruk.
Ini pengasas bersamanya, Tegan.
Hubungan antara pertanian dan perubahan iklim memang rumit,
tapi adakalanya masalah yang rumit cuma perlukan penyelesaian mudah.
Bagus.
- Awak segak macam saintis. - Memang pun.
Mereka merawat biji benih dengan kulat mikrob
yang pernah ditanam, menstabilkan karbon dalam tanah.
Proses ini dapat membajai tanaman
dan menghalang karbon daripada dilepaskan ke atmosfera.
Penurunan pelepasan karbon dioksida mampu menangani perubahan iklim.
- Hebatnya. - Apa kita nak buat?
Di sinilah semua keajaiban sains berlaku.
Semua ini kulat spesifik yang diekstrak dari persekitaran asal.
Kami dapati ia bertambah, bukan hasilnya saja,
tapi ketumpatan nutriennya juga
yang sangat menarik dari perspektif pengeluaran makanan.
Penting sekali untuk kita tingkatkan kualiti sistem makanan.
Ini biji gandum biasa. Inilah bahan asas untuk roti dan kek.
Apabila kami tanamnya di padok untuk tanaman seterusnya,
kami jadikan kulat ini produk sebenar
supaya kami boleh tingkatkan pengeluaran,
sekali gus menyuburkan tanah dengan menyerap lebih banyak karbon
di kawasan itu.
Karbon dalam tanah di seluruh dunia menyusut 20 hingga 60 peratus,
bergantung pada tempat,
akibat aktiviti pertanian industri.
Kulat di dalam piring petri ini nampak biasa saja,
tapi apabila kita faham fungsi dan peranannya,
sebenarnya ia luar biasa.
Siapa sangka mikroorganisma yang nampak tak menarik ini
merupakan bahan asas dalam menangani isu perubahan iklim?
Hebatnya.
Banyak filem seram bermula dengan kulat.
Ada spora kulat termasuk dalam badan, mengawal minda kita dan sebagainya.
Awak risau tentang kemunculan zombi?
Syukurlah saintis kami dah tapis segala-galanya
supaya tiada wabak tercetus.
- Awak yakin? - Sepenuh hati.
Saya rasa ada lubang jarum pada…
Jom tengok tanah. Saya nak tengok keajaiban kulat ini.
- Okey, jom! - Terima kasih.
Biji benih dirawat di makmal dan diuji di dalam rumah hijau,
tapi tapak ujian sebenar Loam Bio adalah di ladang ini.
Hyundai Ioniq masuk ladang, ya?
Saya sajakah yang rasa lembu-lembu ini tenung kami?
Hei, lembu.
Tiba-tiba, jual mahal pula.
Ya, lembu-lembu ini faham saya.
Darin sangat gembira,
dapat berbual dengan sekawanan lembu.
Saya boleh terus melalut, tapi kami dah sampai
dan berjumpa pengasas bersama Loam Bio, Mick Wettenhall.
Apa khabar?
- Sihat. Apa khabar? - Sihat.
- Saya Darin. - Darin. Mick.
- Saya Zac. - Selamat berkenalan.
Oh, Tuhan. Tak sabarnya. Siapa nama anjing-anjing ini?
Ini pembantu saya.
Frank, Oompah, Pepper dan Goober.
- Goober! Comel. - Goober.
Mereka nampak penat.
Saya nak belai mereka.
Kami jumpa Tegan tadi dan betul-betul kagum dengan inokulasi,
aktiviti kulat dan…
Hebat, bukan?
- Mengujakan… - Luar biasa.
Dengan pengalaman luas dalam pertanian bijirin dan kapas,
Mick akan tunjuk kesan benih yang dirawat terhadap tanah.
Apa jadi kalau kandungan karbon dalam tanah berkurang?
Karbon menguatkan semua fungsi dalam tanah.
Ia mengekalkan kelembapan dan kesuburan tanah.
Selain itu, karbon juga berfungsi sebagai penapis.
Semakin tinggi kandungan karbon, semakin tinggi kelembapan tanah,
semakin sedikit baja diperlukan dan enapan bahan kimia lain.
Di bawah kaki kita…
Apa kesan yang dirumuskan daripada tanah ladang ini
dengan pelaksanaan teknik itu? Apa perbezaannya?
Jom kita tengok kesannya.
Warna tanah akan lebih gelap.
Kamu juga boleh hidu bau karbon.
Dekatkan kamera.
Kali terakhir saya ukur kandungan karbon dalam tanah ini,
bacaannya kira-kira 2.2 peratus.
Berapa bacaan yang ideal?
Saya nak setinggi yang mungkin.
Purata kandungan karbon dalam tanah di Amerika satu hingga empat peratus,
tapi bacaan Loam Bio setinggi enam peratus.
Lebih tinggi kandungan karbon dalam tanah, lebih subur tanah.
Tanaman subur dengan pertambahan nutrien,
tapi keluaran sampingannya dipanggil peresapan.
Maksudnya, karbon di udara diserap ke dalam tanah
dan sekali gus mengurangkan tahap karbon dioksida
dan memperlahankan perubahan iklim.
Sebenarnya, petani tak perlu ubah apa-apa.
Petani boleh terus bertani sambil memanfaatkan teknologi ini.
Semua orang kata, "Oh, teknologi."
Sebenarnya, bukan. Ini satu kaedah.
Kaedah yang dipraktikkan dan dikongsikan petani lain.
"Teknologi ini buat tanah saya lebih subur.
Mick guna sistem X dan teknologi ini, hasilnya tanah dia lebih subur.
- Saya pun nak buat." - Betul.
Petani belajar sesama mereka.
- Ya. - Petani saling berkongsi ilmu.
Mereka tak percaya jurujual atau saintis.
Mereka cuma percaya pengalaman petani lain
dan kita patut memanipulasi kuasa itu.
Pengurangan karbon dioksida dalam atmosfera takkan tercapai
dengan keterlibatan satu ladang saja.
Kaedah ini perlu diamalkan secara holistik,
tapi peningkatan kuantiti dan kualiti tanaman
dan kesuburan tanah pertanian
ialah insentif untuk galak perubahan dalam kalangan petani.
Keberkesanan kaedah Loam Bio menghasilkan tanaman lebih berkualiti
sambil memulihara alam sekitar.
Proses ini sebahagian konsep utama yang dipanggil pertanian jana semula.
Sebagai pencerahan, tengok ini.
Dalam isu pemanasan global,
kita selalu cakap tentang puncanya, iaitu karbon dioksida.
Hei, jangan formal sangat. Panggil saja saya CO2.
Kalau saya ada dalam minuman, ia jadi bergas.
Hebat, bukan?
Tapi kalau terlalu banyak dalam atmosfera,
suhu dunia akan meningkat,
mengundang banyak bencana alam dan itu tak hebat.
Maafkan saya.
Jangan rasa bersalah.
Kenapa? Ada jalan?
- Pertanian jana semula. - Jana apa?
Pertanian jana semula ialah sistem
di mana tanah dirawat dan disuburkan secara mampan,
meningkatkan kualiti dan kuantiti tanaman
dan pada masa sama,
membalikkan kesan karbon dioksida.
Hebatnya!
Ya! Pertanian jana semula bebas bahan kimia dan racun perosak.
Amalan ini termasuklah larangan membajak,
kepelbagaian tanaman penutup Bumi dan banyak lagi.
Bukan saja tanaman lebih berkhasiat,
tapi mencapai objektif yang diinginkan.
Oh! Seronoknya!
Hei, awak okey?
Oh, Tuhan! Ramainya di bawah ini!
Hai, siapa nama awak?
Dia baik-baik saja.
Ekoinovasi boleh tercetus
dengan mencabar sistem yang diamalkan sejak berkurun dulu.
Kita selalu dengar, "Ini cara kami sejak dulu,"
sebagai alasan untuk lari daripada perubahan.
Namun di tengah-tengah Sydney, di rumah dua tingkat abad ke-19 ini,
semua sistem konvensional dicabar
kerana disebabkan pemiliknya, Michael Mobbs,
rumah tengah bandar ini hidup di luar grid dari aspek teknikal.
Apa rahsianya?
Jom kita korek.
- Hai, saya Zac. - Hei.
- Zac, salam kenal. - Salam kenal.
- Saya Darin. - Selamat datang ke rumah saya.
- Awaklah lelaki di luar grid itu. - Betul.
Macam mana ia bermula?
- Ia… - Rumah awak di tengah bandar.
Sejujurnya, semua ini bermula kerana saya rasa tercabar.
- Jadi… - Menarik.
- Saya bekas peguam. - Bekas peguam?
Saya terlibat dalam tanya siasat parlimen tentang pengurusan air Sydney.
Saya ada dua orang anak.
Saya dan isteri terfikir, "Apa kata besarkan dapur dan tandas?"
Sepanjang tiga bulan pengubahsuaian, saya tak guna bekalan air paip,
khidmat pembetung perbandaran dan pasang panel solar.
Tiada sisa kumbahan yang dibuang dari rumah ini selama 24 tahun.
Lima meter lebar. Saya tadah setiap titis air hujan.
Saya simpan dua juta liter air di sini…
- Dua juta liter? - Dua juta liter kumbahan.
Sisa kumbahan di rumah ini dirawat.
Saya perlukan data, jadi setiap dua minggu,
kami hantar sampel air ke makmal untuk dibandingkan dengan air paip.
Air saya lebih bersih. Dua belas bulan berturut-turut.
- Lebih bersih daripada air paip? - Ya.
Sekarang, saya rasa bebas.
Saya boleh memelihara alam sekitar tanpa menjejaskan kualiti kehidupan saya.
Saya boleh guna air tanpa rasa bersalah.
Saya mandi sepuas-puasnya tanpa rasa bersalah.
Okey, teruskan bercerita.
Ada tiga asas untuk hidup di luar grid.
Anda perlu sumber tenaga dan air sendiri.
Kemudian, sistem pengurusan sisa. Ini cara Michael.
- Jom tengok sistem awak. - Jom.
- Saya teruja. - Saya nak tahu.
Okey, jom.
Sejujurnya sebaik melangkah masuk, rumah dia nampak biasa saja,
tapi ada aura yang unik.
Pelik, tapi rasa selesa. Suasananya menenangkan.
Terserlah.
Rumah ini dikuasakan oleh bateri pada waktu malam
dan ketahanan bateri bergantung pada kekerapan ia dinyahcas.
Pada waktu siang, kotak ajaib ini
akan memintas bateri, menyalurkan tenaga suria terus ke lampu.
- Wah! - Hebat, bukan?
Ketahanan bateri bertambah 50 peratus.
- Tepat sekali. - Hebatnya.
- Biar saya tunjuk baterinya. - Okey.
Kalau kamu berdiri di sini…
- Di bawah sana. - Itu dia.
Bilik bawah tanah tempat paling ideal untuk bateri kerana suhunya stabil.
- Bateri tak panas. - Ya.
Lagipun, kecekapannya boleh dikekalkan.
- Ada "It"? - Apa?
- Ada "It"? Tiada hantu badut? - Tak.
Dia tak minat Stephen King.
- Tiada orang tidur di bawah? - Awak boleh cuba.
Ya!
Tak apalah.
Saya nak tanya tentang air.
- Ya. - Kitar semula dan tadahan.
- Itu minat saya. Jom tengok. - Samalah.
Tengok labah-labah itu.
Hai, kawan!
Inilah Australia!
Air ini…
Itu dia.
…dari bumbung saya.
- Seratus peratus air hujan. - Betul.
Diukur setiap dua minggu selama 18 bulan dan lebih bersih daripada air paip.
Sedapnya.
- Sedap, bukan? - Sedap.
- Minum untuk… - Untuk air bersih.
…hidup di luar grid, minum air hujan.
Seronok dapat jumpa orang lain yang turut menghargai air.
Inilah yang sepatutnya. Kita tak boleh bazirkan nikmat Tuhan.
Saya setuju.
Pernahkah awak kehabisan…
Takungan air saya semakin surut.
- Yakah? - Ya.
- Sebab jarang hujan? - Ya.
Hujan pun tak lebat.
Mungkin dua, tiga, kadang-kadang empat kali setahun,
saya terpaksa bawa telur dan ketuk pintu jiran.
Saya tanya, "Boleh pinjam hos?"
- Saya tak nak, tapi… - Okey.
Setiap kali saya minta, hujan akan turun.
- Itu tarian hujan. - Tuhan sengaja uji saya.
Separuh air yang digunakan isi rumah Australia dibazirkan
untuk mengepam tandas dan basuh baju.
Kenapa saya nak guna air ini…
Air sebersih ini.
…untuk pam tandas?
Saya tak pernah terfikir, tapi itulah hakikatnya.
Menurut EPA, kira-kira 30 peratus penggunaan air
dalam isi rumah di Amerika ialah tandas.
Kebanyakan rumah di Amerika tiada sistem air kelabu
untuk kumpul sisa dari bilik mandi, dapur atau singki
yang boleh dikitar semula untuk mengepam tandas.
Alangkah bagusnya kalau ia dipraktikkan.
Ia sangat menakjubkan. Secara teori, saya rasa semua orang
nak terlibat dalam salah satu usaha ini.
Mereka nak jimatkan tenaga, guna air lebih bersih dan semula jadi.
Kita tak nak hidup di luar grid, tapi cara untuk mengasimilasikannya
nampak rumit.
Saya tak faham,
tapi semua yang awak cerita nampak mudah.
- Memang mudah. - Ya.
Itu satu kepuasan bagi saya.
Orang selalu berdalih dan cakap, "Saya tak mampu!" Tapi?
Saya cuma orang biasa.
Saya buat apa yang petani luar bandar buat.
Jangan lupa.
Michael hidup di luar grid, tapi di tengah-tengah bandar.
Dia tinggal di pusat bandar Sydney yang dikelilingi kemodenan.
Konsep ini relevan di pedalaman,
tapi tengok awak mempraktikkannya di tengah bandar,
ia benar-benar mengagumkan.
- Terima kasih sudi singgah. - Sama-sama.
Terima kasih. Menakjubkan.
Pencapaian awak luar biasa. Terima kasih sudi berkongsi.
Inilah idea yang kami cuba realisasikan.
Inilah matlamat dan naratif dokumentari kami.
- Mengagumkan. - Ya.
Saya beli TV untuk tonton rancangan kamu di Iceland.
- Hebat. Buat lagi. - Terima kasih.
- Terima kasih sokong kami. - Ya.
Terima kasih kerana terlibat.
Rumah lestari Michael mungkin gambaran masa depan.
Perubahan yang dia lakukan ialah contoh ideal
impak seorang individu terhadap alam sekitar.
Inisiatif untuk hidup di luar grid dan guna tenaga suria
turut mencetuskan anjakan dalam usaha memelihara Bumi.
Sistem perbandaran memerlukan infrastruktur kolektif yang lebih besar
untuk beroperasi dengan efisien.
Di destinasi seterusnya, kita akan lihat kuasa besar
dalam pengagihan kolektif kuasa borong.
Di sebidang tanah di Victoria, terletaknya sebuah ladang.
Tanamannya ialah angin
yang dituai oleh 39 buah turbin
dan menjana 80 juta watt kuasa.
Cukup untuk bekalkan tenaga bersih kepada 50,000 buah rumah.
Inilah Ladang Angin Crowlands.
Sejak tahun 1887,
manusia memanfaatkan angin untuk mencipta tenaga.
Apabila kecekapannya bertambah, kuasa angin terus menjadi komponen utama
sumber tenaga bersih boleh diperbaharui.
Walaupun kincir angin dah lama wujud,
itulah cara kuasa angin di ladang ini dikumpulkan dan diagihkan.
Kita akan dengar lebih lanjut daripada Datuk Bandar Melbourne…
Sebelum itu, dengarkan betapa hebatnya gelaran jawatan beliau.
Apa khabar?
Saya Rachel.
…bersama CEO Pacific Hydro Australia.
Ya, tepat sekali.
Turbin ini jauh lebih besar berbanding sangkaan saya.
Susah nak percaya tingginya 100 meter,
ditambah pula dengan bilah sepanjang 42 meter.
Untuk bina projek ini…
Kita berdiri di bawah 30 buah kincir angin.
Ladang angin ini besar.
Ini Program Tenaga Boleh Diperbaharui Melbourne.
Program ini telah membuka jalan kerana pengguna tenaga dapat saksikan
yang kita boleh bekerjasama untuk menangani perubahan iklim.
Kami takkan mampu jayakannya sendiri.
Kami perlukan kerjasama orang ramai untuk merealisasikan projek ini.
Kami perlukan skala untuk memeterai perjanjian jual beli
dengan Pacific Hydro.
Pengguna tenaga bekerjasama dan menyokong penuaian tenaga ini
pada caj lebih murah,
menggunakan kuasa angin berbanding bahan api fosil.
Cabaran itu agak besar bagi sebuah bandar.
Setiap tenaga elektrik yang kami guna sebagai sebuah organisasi
di bandar Melbourne, setiap tiang lampu jalan,
setiap mesin senaman elips di gim-gim komuniti kami,
setiap audio siar yang bersiaran dari semua perpustakaan kami
dikuasakan sepenuhnya oleh tenaga boleh diperbaharui dari ladang angin ini.
Hasil kerjasama dengan Pacific Hydro,
orang ramai nampak peluang untuk sama-sama melibatkan diri.
Di seluruh Australia,
ada 39 buah majlis perbandaran membangunkan projek yang sama.
Kadar pelepasan kami menurun lima peratus.
Hebatnya.
Besarnya.
Ada komponen mekanikal dan elektrik.
Anda tahu genre muzik kegemaran turbin? Muzik heavy metal.
- Tepat sekali. - Hambar.
Persaingan kuasa angin di Australia semakin sengit.
Banyak stesen janakuasa arang batu ditutup kerana mereka tak lagi mampu bersaing.
Nak masuk dan tinjau bahagian dalam turbin?
- Ya! - Nak? Jom masuk.
Tak sabar rasanya.
Apa yang penonton di rumah boleh lakukan
untuk desak pemimpin mereka ambil inisiatif ini?
Cari peruncit tenaga yang jual tenaga boleh diperbaharui.
Itu langkah pertama.
Selain itu, melobi penduduk setempat
tentang tenaga boleh diperbaharui dan kebaikannya.
Inilah tenaga alaf baharu, jadi kita patut beralih sekarang
demi generasi akan datang.
- Awak dengar itu? - Bunyinya sangat kuat.
Macam rumah!
Besar betul!
Ini bahagian dalam kincir angin.
Wah!
Kuasa dialir turun melalui sebatang busbar aluminium
ke kabel-kabel ini dan terus ke kotak di belakang Sally.
- Nasib baik dah tutup. - Ini penyongsang?
Betul. Tepat sekali.
Kemudian, ia mengalir ke kotak di luar melalui kabel bawah tanah ke seluruh grid.
Terus ke dewan perbandaran.
Setiap kali buka lampu di pejabat, saya tahu sumber kuasanya dari sini.
Banyak universiti, seni pemasangan dan perniagaan di seluruh Melbourne
dikuasakan oleh ladang angin itu.
Patutlah mereka tuai angin di sini!
- Itu dia! - Wah!
Wah.
Wah, kuatnya angin!
- Bayangkan di atas sana. - Ya!
Oh, topi saya!
- Rasakan deruan angin! - Betul.
Pengalaman ini menakjubkan.
Kita boleh mengaplikasikan teknologi ini ke serata Australia dan dunia.
- Ya. - Menakjubkan.
- Terima kasih sudi luangkan masa. - Terima kasih datang.
- Sama-sama. - Sama-sama.
- Terima kasih. - Terima kasih.
- Hebat. - Bagus. Pegang topi awak.
- Ya! Saya takkan lepaskannya. - Saya akan pimpin dia!
Terima kasih! Jangan…
Kebanyakan pembalut makanan dan minuman pakai buang.
Ia jarang dikitar semula
dan menyumbang separuh daripada sisa perbandaran di Amerika.
Dalam perjalanan ke destinasi seterusnya,
Darin cerita tentang syarikat ekoinovatif yang komited menanganinya.
Itulah yang mengujakan. Kita dapat tahu ada syarikat
yang menggunakan serat tumbuh-tumbuhan untuk memerangi plastik pakai buang.
Klien mereka ialah pemain industri, tapi tiada sesiapa tahu!
Dengan membantu pemain industri makanan dan minuman
menggantikan plastik dengan pembalut terbiodegradasi,
ekoinovasi itu semestinya mampu memelihara alam sekitar.
- Ini hebat. Ya. - Ya.
Kami mengembara ke luar Melbourne
untuk jumpa sepasang suami isteri yang nak ubah dunia pembungkusan.
Pembalut regang.
Salah satu pembalut makanan yang mengurangkan sisa secara teori,
tapi biasanya dibuat daripada plastik yang berasaskan petroleum
dan tak boleh diurai.
- Hai! - Hei, semua.
- Hei! Silakan. - Selamat datang!
- Sihat? - Saya Jordy.
Ini Julia dan Jordy, pemilik Great Wrap.
Apa khabar?
Ini kilang perintis kecil kami,
tapi visi kami besar.
Kami akan tambah mesin untuk tingkatkan skala pengeluaran,
tapi buat masa ini, ini saja mainan kami.
Kami menghasilkan pembalut makanan dan palet.
- Pembalut plastik alternatif. - Ya. Betul.
Kami guna biopolimer, jadi ia "bioplastik".
Pembalut kami boleh dikompos dan diurai.
Pembalut biasa dibuat daripada apa? Plastik berat?
- Plastik berasaskan petroleum. - Plastik sepenuhnya.
Plastik memerlukan seribu tahun untuk mengurai
atau terurai menjadi mikroplastik yang akhirnya hanyut ke laut.
Sepuluh peratus petroleum dunia dirizabkan untuk buat plastik.
Jumlah itu menakutkan.
Kami nampak lompong dalam industri pembungkusan
dan kedua-dua idea ini boleh disatukan.
Prosesnya teknikal, tapi secara ringkasnya,
daripada guna petroleum untuk buat pembalut,
Julia dan Jody guna sisa tumbuh-tumbuhan.
Mereka memanfaatkan sisa tumbuh-tumbuhan yang biasanya dibuang.
Kami jumpa sebuah syarikat di Idaho yang guna sisa kentang.
Pada dasarnya, mereka guna kulit kentang
dan sisa-sisa kentang goreng dan kerepek kentang.
Mereka tukar semua itu menjadi biopolimer.
Saya betul-betul kagum.
Saya fikir, "Ia juga boleh mengurai di laut.
Kenapa kita tak manfaatkannya?"
Menurut kajian, 150,000 tan pembalut plastik dibuang
ke tapak tanah kambus di Australia setiap tahun.
Kami nampak satu peluang keemasan.
Inisiatif kami boleh turunkan statistik itu.
Kami boleh capai impak maksimum kalau buat pembalut makanan dan palet.
Kami bereksperimen dengan formula
dan berjaya memasarkannya pada harga yang sama dengan plastik.
- Harga yang sama? - Ya, jadi tiada alasan.
Tiada perbezaan kos, jadi tiada alasan.
Pengguna cuma perlu buat pilihan.
Kami dikunjungi wakil pasar raya besar Amerika, Australia
dan syarikat perlombongan gergasi dunia
yang nak guna pembalut ini kerana mereka pencinta alam sekitar.
Kami nyatakan dalam perjanjian yang alam sekitar ialah keutamaan kami.
Kalau pelabur nak melabur, mereka wajib setuju dengan ideologi itu.
Sekali lagi membuktikan keuntungan dan pemeliharaan boleh bergerak seiringan.
- Nampak until-until di dalam tong itu? - Nak tengok biopolimer?
- Ya, boleh juga. - Jom.
- Itu dia. - Wah! Boleh saya…
- Peganglah. - Silakan.
Mula-mula buat until-until, cairkannya untuk buat pembalut?
- Betul itu. - Ya.
Sama macam industri plastik.
Ya. Kami guna semua peralatan yang sama.
Pada asasnya, ada proses penapaian untuk mendapatkan kanji yang diperlukan.
Kami masih guna bahan berasaskan minyak
dan campurkannya untuk cipta formula rahsia kami.
Tuang until-until, cairkannya dan pembalut keluar dari sebelah sana.
Di laut, ia akan terurai jadi apa?
Sisa buah-buahan dan kentang akan mereput, jadi metana dan dibebaskan ke atmosfera.
Itu 30 kali ganda lebih toksik daripada karbon dioksida.
Dengan menguraikannya menjadi karbon, walaupun di laut,
itu 30 kali lebih baik daripada biasa.
Ia akan mengurai, jadi alam sekitar takkan tercemar.
- Berapa peratus kanji kentang? - Kira-kira 65 peratus.
Enam puluh lima? Selebihnya pula…
Biopolimer berasaskan minyak.
Kami masih campurkan sedikit minyak.
Pengeluaran seterusnya,
iaitu beberapa bulan lagi, 100 peratus sisa buah-buahan.
Wah!
Inilah produk akhirnya.
Rupa dan teksturnya sama macam pembalut biasa,
tapi macam mana kualitinya? Jom kita uji.
Hebatnya!
Teksturnya sama macam pembalut yang ibu saya guna semasa saya kecil.
Betul-betul sama.
Secara purata, berapa pantas ia terurai?
Kalau di tong kompos rumah, ia ambil masa kira-kira dua minggu.
Kalau di tong kompos industri, ia boleh terurai dalam masa seminggu.
Kalau di tapak tanah kambus, enam bulan.
Pusing!
Saya dah agak!
Saya nampak jelingan dia.
- Saya tak nak membazir plastik. - Tak.
- Ini bukan plastik. - Bukan plastik.
- Ini… - Tak apa, mainlah.
- Hebatnya. Tahniah. - Terima kasih.
Prospeknya sangat cerah.
Karbon dioksida dalam atmosfera dan plastik di laut akan berkurang.
Apa matlamat awak?
Kami berdua mengimpikan sebuah dunia
yang bebas daripada plastik berasaskan petroleum.
Itu matlamat kami.
Kami nak bangunkan produk baharu menggunakan formula kami
dan meningkatkan kesedaran di kawasan-kawasan paling terjejas
sehingga plastik lenyap dari muka Bumi.
Mereka menentukur mesin hari ini,
jadi semua produk yang anda lihat akan dikomposkan.
Oh, Tuhan. Hebat betul.
Kamu memudahkan hidup kami. Tiada kompromi lagi.
Ya, tiada kompromi.
Kamu dah selesaikan satu masalah besar.
Ia cukup kuat?
Saya tak rela jadi tikus makmal!
Kedudukan yang menarik.
Kenapa saya letak tangan macam ini?
Saya akan cuba lepaskan diri.
Ya!
- Tak sangka saya berjaya! - Tambah kekuatan tegangan.
Baiklah, itu saja.
Dengan perubahan iklim, kehabisan sumber
pencemaran air dan udara,
Bumi kita semakin tenat, tapi sinar harapan takkan padam.
Subjek episod kali ini,
ekoinovator…
Hei!
…boleh diaplikasikan dalam semua aspek kehidupan kita.
Sedang kita memasuki fasa baharu revolusi teknologi,
ekoinovasi menjadi matlamat baharu yang malar hijau.
Seronok dapat jumpa pertubuhan, usahawan dan pelabur
yang berani berubah dan berusaha memenuhi kehendak pengguna
sambil memelihara ekosistem
atau lebih baik, sambil memulihara alam sekitar.
Idea ini tak perlu sempurna,
tapi kesudian mengorak langkah untuk melakukan perubahan
demi kesejahteraan alam sekitar
akan menjurus kepada satu perubahan besar.
Macam mana dengan cara lama?
Moga-moga cara lama itu terkubur sebelum kita.
- Tengok itu. - Saya tahu.
Episod ini dah tiba di penghujung, begitu juga masa kami di Australia.
Ia diakhiri dengan sajian terakhir sambil mengenang pengembaraan ini.
Awak suka Australia?
Saya suka Australia.
Mungkin suatu hari nanti, saya akan berpindah ke…
Ini sajian utama. Cef akan jelaskan.
Wah!
Ini daging batang pinang Wagyu
dengan ladu kentang, puri bunga kubis, kacang makadamia dan labu.
- Wah. - Selamat menjamu selera.
- Sedapnya. Terima kasih. - Terima kasih, cef.
Banyak yang saya belajar daripada pengembaraan kali ini.
Salah satunya hubungan dengan alam, walau di mana jua kita berada.
Contohnya, di persekitaran rumah Joost.
Itulah matlamat pengembaraan ini.
- Bukan soal memulihara. - Saya tak tahu nak mula.
Bumi kita takkan berhenti berputar.
Semuanya soal menginspirasikan orang lain
untuk buat pilihan yang terbaik.
Untuk hidup lebih sihat dan gembira…
Diri kita sendiri ialah penggerak proses ini.
Tepuk dada dan tanya selera.
"Adakah manusia masih wujud atau dah pupus 20,000 tahun lagi?"
…untuk menikmati keindahan alam dan setiap kekayaannya…
tanpa mencemarkannya, malah lebih lestari,
untuk generasi akan datang.
- Semoga kita jadi lebih baik. - Minum.
- Saya sayang awak. - Saya pun.
Terima kasih, semua. Jumpa lagi.
Down To Earth mengiktiraf peribumi Australia.
Kami menghormati tradisi, budaya dan harapan leluhur peribumi Selat Torres.
Terjemahan sari kata oleh Saffura